Ekonomio di Luxemburgia
Luxemburgia profitas de lua geografiala proximeso kun Francia, Belgia e Germania. Ol havas stabila ekonomio kun alta TNP po persono. Depos 1999, la lando apartenas a tale nomizita "Eurozono", ed esis un ek l'unesma landi qui adoptis Euro kom monetaro.

Malgre ke turismal afishi mencionas Luxemburgia kom "la verda kordio di Europa", lua pasturaji kunexistas kun moderna industrio e granda produktado por exportaco. La lando dependas multe de bankal agadi e de la produktado di stalo. Transnaciona kompanio ArcelorMittal S.A., la maxim granda produktero di stalo en tota mondo, hava lua sideyo en Luxemburgia. Turismo ank esas importanta fonto di revenui: en 2019, ante la pandemio di KOVID-19, la lando recevis  viziteri. En 2020 ca nombro diminutis til 1,6 milion, ma la sektoro komencis rekuperar su en 2021, kande  personi vizitis la lando.

Segun statistiki de The World Factbook la totala nacionala produkturo po persono di la lando (US$ 115 700 en 2021) esis la 2ma maxim granda del mondo, dop Liechtenstein. Preske 60% de lua laboro-povo esas stranjeri.

Referi 

Luxemburgia
Luxemburgia